En spiller med amerikansk pas skal supplere forsvaret hos Fortuna Hjørring. Klubben har således skrevet kontrakt med 25-årige Vicky Bruce, der kommer fra et ophold i den svenske klub Morön BK. - Vicky er en rutineret spiller, der falder helt fantastisk godt ind i vores trup. Hun er alsidig og kan udfylde en lang række pladser. Hos os er det en plads i forsvaret, hun skal tage sig af, lyder det fra Peter Enevoldsen, sportschef i Fortuna Hjørring. Dermed fuldender hun truppen til forårets slutspil i Gjensidige Kvindeligaen og pokalkampene. - Vi har nu en stærk trup, godt besat på samtlige pladser. Jeg føler, at vi er godt rustet til at gå på banen i de meget spændende kampe, som ligger for her i foråret, siger Fortunas sportschef Peter Enevoldsen. Vicky Bruce har en fortid i klubber på Cypern, Island, i Skotland og North Carolina i USA.

Opsummering:
Hjørring-klubben har sikret sig en amerikansk forsvarsspiller, der kommer til at fuldende truppen frem mod forårets kampe.